AIŠKINAMASIS RAŠTAS

Dėl Molėtų rajono savivaldybės tarybos 2016 m. gruodžio 22 d. sprendimo Nr. B1-239 „ Dėl Molėtų rajono savivaldybės nekilnojamojo turto objektų kategorijų ir įmokos už komunalinių atliekų surinkimą iš atliekų turėtojų ir tvarkymą dydžių nustatymo“ pakeitimo

**1. Parengto tarybos sprendimo projekto tikslai ir uždaviniai**

UAB „Molėtų švara“ 2017-03-17 raštu Nr. S-036 „Dėl įmokos už komunalinių atliekų surinkimą iš atliekų turėtojų ir tvarkymą kintamosios dalies dydžių pakeitimo“ informavo Molėtų rajono savivaldybės administraciją, kad 2016-12 -20 UAB „Utenos regiono atliekų tvarkymo centras“ (toliau – URATC) valdybos sprendimu Nr. VS-68-1 „Dėl uždarosios akcinės bendrovės „Utenos regiono atliekų tvarkymo centras“ verslo plano tvirtinimo“ ir URATC direktoriaus 2016-12-22 įsakymu Nr. VK – 219 „Dėl Utenos regioninio nepavojingų atliekų sąvartyno „vartų“ mokesčio dydžio tvirtinimo“ nuo 2017 m. balandžio 1 d. nustatyta mišrių komunalinių atliekų šalinimo sąvartyne kaina – 52,80 Eur be PVM.

Pagal Lietuvos Respublikos Vyriausybės 2013 m. liepos 24 d. nutarimo Nr. 711 „Dėl vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ 21 punktą „...įmokos dydis turi būti toks, kad iš nekilnojamojo turto objektų savininkų arba jų įgaliotų asmenų surinktomis lėšomis būtų apmokėtos visos būtinosios sąnaudos.“

Šio sprendimo tikslas nustatyti Molėtų rajono savivaldybės nekilnojamojo turto objektų įmokos už komunalinių atliekų surinkimą iš atliekų turėtojų ir atliekų tvarkymą dydžius,kad iš nekilnojamojo turto objektų savininkų arba jų įgaliotų asmenų surinktomis lėšomis būtų apmokėtos visos būtinosios atliekų tvarkymo sąnaudos.

**2. Šiuo metu esantis teisinis reglamentavimas**

Sprendimas priimamas vadovaujantis 18 straipsnio 1 dalimi.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Nepriėmus teigiamo sprendimo, nebus įgyvendintos Lietuvos Respublikos Vyriausybės 2016 m. balandžio 20 d. nutarimo Nr. 384 „Dėl Lietuvos Respublikos Vyriausybės 2013 m. liepos 24 d. nutarimo Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ pakeitimo“ 21 punkto nuostatos.

**4. Priemonės sprendimui įgyvendinti**

Priimti teigiamą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

-

**6.Vykdytojai, įvykdymo terminai**

UAB „Molėtų švara“.